runetrust/blame-folketinget-dk huggingface dataset:
Helge Adam Møller (KF), 2002-05-17:
Men jeg må indrømme, at det her ikke imponerede mig. Facts er, at for 2 år siden kom implementeringsstyringsgruppen, som bestod af 16 personer - dygtige medarbejdere fra Forsvarsministeriet, en generalløjtnant, to kontraadminiraler og tre generaler fra flyvevåbnet - i enighed med en indstilling om, at man justerede forliget, således at transportflyene 721 forblev på Flyvestation Værløse.
Christian Juhl (EL), 2016-01-22:
Jeg sagde, at når man skaber illusioner om, at man ved at sende en taskforce fra Danmark til Grønland – og nu bruger man endda et militært udtryk – så løser problemet, så er man med til at skabe illusioner både over for sig selv, men også over for den danske befolkning, om, at det kan man lige gøre, og at problemet så er løst i løbet af et år eller to.
Jan E. Jørgensen (V), 2012-11-21:
Nu kan vi altså forstå, at politihestene er blevet brugt i forbindelse med demonstrationer, afvikling af højrisikofodboldkampe osv., hvor de i hvert fald har haft en præventiv effekt og en god overvågningsfunktion, alene i kraft af at hestene har en anden fremkommelighed end politikøretøjer osv., og også fordi betjenten jo har et helt andet udsyn siddende oppe på sin hest.
Pernille Rosenkrantz-Theil (EL), 2003-10-31:
, og under præcis den overskrift: »Ufravigelige krav til kommende gymnasiereform« fandt jeg en pressemeddelelse, som fru Louise Frevert har lavet. I den står der: Selv om det gør ondt, må vi erkende, at en optagelse af 50 pct. af en ungdomsårgang i gymnasiet er for meget.
Michael Aastrup Jensen (V), 2006-05-03:
Derfor ligger det mig altså meget på sinde at arbejde for åbne standarder, og jeg kunne aldrig nogen sinde tro, at det udvalg, som er blevet nedsat, ikke bare med statslige folk, men også med regionale og kommunale folk, som skal belyse en række forhold, ender i en syltekrukke.
Morten Bødskov (S), 2013-01-30:
Det er sådan set fair nok, men det er jo ikke fair at beskylde mig eller regeringen for at komme som en tyv om natten med det her. Så vil jeg til det der med, at man som dansker skulle kunne tage et kørekort i Tyskland og Sverige og så i øvrigt køre på det her, sige, at det kan man ikke.
Mogens Lykketoft (S), 2004-06-03:
Hvis man virkelig mener, at man har 9 mia. kr. i øget købekraft, der kan lukkes ud samfundsøkonomisk forsvarligt, var der brug for den yderste omtanke lige præcis i den situation, vi har nu, de udfordringer, vi står med nu med hensyn til, hvordan man kan få flest ekstra nye danske job for pengene.
Eva Kjer Hansen (V), 2003-01-07:
Når området for overskridelse af landegrænser udvides, finder vi i Venstre, at det er naturligt, at det også præciseres i loven, at de rettigheder og pligter, som tillægges polititjenestemænd fra et andet Schengenland, også gælder de opgaver, der følger af lovens udvidelsesområde.
Frank Aaen (EL), 2009-12-08:
Jeg tror, at det i næsten alle praktiske tilfælde vil vise sig at være korrekt, hvis man stiller de ordentlige lånemuligheder til rådighed, i hvert fald for dem, der skal gennemføre renoveringen, og som altså ikke selv med det samme har økonomien til at vente på, at energibesparelsen kommer ind.
Joachim Hoffmann-Petersen (KF), 2025-11-20:
Vi står med et lovforslag, der handler om støj, og lad mig sige med det samme, at det ikke er larm i politik, det handler om – det har vi fået nok af de seneste dage – men det handler om Kastrup lufthavn, der skal fungere som Danmarks vindue til verden, uden at naboerne føler, at de bor lige midt på landingsbanen.
Henning Hyllested (EL), 2013-02-19:
Vi synes, det er en rigtig god idé, og vi bygger videre på den for at skaffe finansiering til den kollektive trafik, som også skal flytte mennesker og gods på en miljørigtig måde, og som skal sikre mobiliteten også i yderområderne og også for dem, der ikke har bil og ikke har råd til at anskaffe sig bil.
Eigil Andersen (SF), 2009-12-09:
Og jeg er desværre nødt til at sige, at jeg mener, at regeringens tankegang på det her område, eksempelvis også med 2 pct.s besparelser på Arbejdstilsynet hvert år, er utrolig overfladisk, utrolig kortsigtet, for for hver sparet million kroner på Arbejdstilsynet bliver der jo udløst ekstraudgifter på 5 eller 10 mio. kr. andre steder i vores samfundssystem til dem, som bliver arbejdsskadet, og det er meget sørgeligt.
Karin Nødgaard (DF), 2011-05-24:
I forbindelse med medieforliget, som gælder for perioden 2011-14, er der ikke sket ændringer i licensen, og det ville være mærkeligt, hvis partierne bag forliget i dag ville ændre på den aftale og det indhold, der meget nylig er besluttet, og bakke op om Enhedslistens beslutningsforslag.
Morten Bødskov (S), 2010-05-12:
Men mit spørgsmål gik sådan set ganske enkelt på, at jeg bare gerne ville have finansministeren til at svare på, om der er en sammenhæng mellem udmeldingen om nulvækst og de besparelser, der finder sted i kommunerne, hvor adskillige borgmestre allerede nu har meldt ud, at finansministerens udmeldinger om nulvækst næste år er årsagen til, at man foretager besparelser.
Peter Hummelgaard (S), 2020-12-04:
Og det er også vigtigt, at den kommer ud i de hjørner, hvor der er mindre eller stort set intet rampelys og ingen mikrofoner til at holde op for de mange både kvinder og mænd, der er udsat for seksuel chikane som en del af deres arbejde – ude blandt helt almindelige lønmodtagere.
Troels Ravn (S), 2021-04-15:
Og igen: Vi er også for et bæredygtigt samfund, et cirkulært samfund, men vi har nogle politiske indsatser i de her år omkring en grøn skattereform, en grøn omstilling, en grøn omstilling af vejtransporten, afgifter på farligt affald, afgifter på plastikposer og visse former for emballage, som langt mere målrettet går i den rigtige retning.
Karen Touborg (SF), 2013-04-04:
I SF har vi længe arbejdet for øremærket barsel til mænd i op til 3 måneder, og det er derfor glædeligt, at regeringen har fået nedsat et bredt sammensat udvalg, der skal give regeringen det bedst mulige grundlag for at finde en god model for, hvordan fædre får større del i barslen.
Ole M. Nielsen (KRF), 2000-01-20:
Når det så skal gennemføres frivilligt for et erhverv, som bliver nødt til også at sørge for, at det kan betale sine kreditforeningsrenter, så vidt det nu kan lade sig gøre, og sine omkostninger i øvrigt, så må man altså leve med, at der bliver lidt udsættelse af det.
Kim Christiansen (DF), 2017-05-11:
Jeg kunne forstå på ministeren, at det her med vandelskrav, at man kunne stille noget så urimeligt som krav til, at folk ikke havde en eller anden forbryderkarriere i baglommen, når de gik ud og skulle være p-vagter, mener ministeren tilsyneladende er en barriere i forhold til at kunne etablere sig som p-virksomhed.
Vibeke Peschardt (RV), 1998-05-06:
Det er jo også begrundelsen for, at man ønsker at motivere landbruget, som ganske vist siger, at ved frivillige aftaler vil de gerne lade være med at bruge vækstfremmere, men de lader ikke være med det alligevel, hvad de provenupenge, der efter L 11 forventes at komme ind, tyder på.
Simon Emil Ammitzbøll (RV), 2007-04-26:
Interviewundersøgelsen tegner imidlertid et klart billede af, at der er store værdiforskelle landene imellem, idet nogle indvandrergrupper har værdier og normer, der ligger tæt på danskernes, mens dette langtfra er tilfældet for andre indvandrergrupper.
Kaare Dybvad Bek (S), 2024-06-04:
De fleste udlændinge, som bor i Danmark, er jo eksempelvis arbejdstagere, som kommer fra andre europæiske lande, og som er her på arbejdsopholdstilladelse, og hvis vi ser på de seneste lovforslag, der har været, har de tre største nationaliteter af borgere fra andre lande, som har fået tildelt statsborgerskab via lovforslaget, været briter som den største, tyskere som den næststørste og polakker som den tredjestørste gruppe.
Alex Vanopslagh (LA), 2020-11-27:
ved – til fulde ved – at Liberal Alliance har været med til de ændringer af feriepengesystemet, som samlet set gjorde det mindre formynderisk, samlet set gjorde det mindre bureaukratisk, men som stadig væk grundlæggende fastholdt et urimeligt system, som bl.a. er symboliseret ved de her 5 ugers tvungen opsparing, hvor man skal komme og bede politikerne om lov til at få dem udbetalt.
Charlotte Antonsen (V), 2006-10-10:
Vi vil i stedet for glæde os over, at vi allerede i Europaudvalget i fredags besluttede, at vi til gengæld vil lægge op til en hasteprocedure, så vi kan gennemføre tredjebehandlingen, om alt går vel, her i slutningen af november, så vi altså kan være med til at byde Bulgarien og Rumænien velkommen i EU allerede til nytår.
Egil Møller (DF), 2003-11-21:
Så det må jeg konstatere er en forkert konstatering af ordføreren. Så var fru Lissa Mathiasen inde på, at Dansk Folkeparti har en kærlig hånd over for pensionisterne, men at det måske er svært at få øje på det, sådan forstod jeg fru Lissa
Lise von Seelen (S), 2005-06-16:
Der vil jeg gerne gentage mit spørgsmål: Hvis fru Birthe Skaarup var i den situation at skulle vælge mellem nærhed og speciale, hvis hun havde et livsvilkår, der gjorde, at hun skulle have hjælp til rigtig, rigtig mange ting, hvordan ville valget så falde ud?
Anita Bay Bundegaard (RV), 2001-04-26:
Det vil være naturligt at tage udgangspunkt i de internationalt anerkendte udviklingsmålsætninger, som er vedtaget under det seneste årtis FN-konferencer. Men jeg tror også, det er vigtigt at anskue og diskutere disse målsætninger mere specifikt i lyset af de særlige problemer og den reelle situation, der gør sig gældende i det enkelte land.
Zenia Stampe (RV), 2024-11-20:
Altså, vi har rettighedshavere og kunstnere, der nærmest sidder i en undtagelsestilstand derude, og så kommer regeringen med det her som en tyv om natten, hvilket jo bare igen bekræfter, at det måske bare ikke lige er kulturlivet, som regeringen er mest optaget af lige nu.
Karsten Hønge (SF), 2009-03-12:
Der er jo en kløft imellem os her, for jeg kan godt se, at hr. Martin Henriksens verdensbillede jo er et andet, men jeg må sige om de der formørkede og triste tanker om udlændinge: Kunne vi dog ikke henvise dem til et årsmøde i Dansk Folkeparti?
Frank Dahlgaard (UP), 1999-10-13:
Der vil være 16 gange så mange euromønter med den tyske ørn, som der vil være euromønter med den danske dronning, og når pengene veksles ind og ud, vil det på et eller andet tidspunkt - formentlig kun nogle få år efter, at det er startet - være sådan, at de fleste euromønter i Danmark ikke bærer det danske symbol, men franske, italienske eller den tyske ørn, og der vil med stor sandsynlighed være flere mønter i danske tegnebøger med den tyske ørn på end med den danske dronning.
Steen Gade (SF), 2015-05-12:
Andre har været inde på det, og jeg er sikker på, at ordføreren for forslagsstillerne også vil komme mere ind på det, men det er bare for lige at få det sagt, altså at forureningen fra brændeovne er større, end vi kan lide at snakke om, og det er et meget, meget større sundhedsproblem, end vi normalt omtaler det som.
Kristian Thulesen Dahl (DF), 2015-12-15:
Som vi har fået konstateret i 1992, da vi stemte om hele Unionstraktaten, i 1993, hvor forbeholdene kom ind, i 2000 med euroen og nu i 2015 med retsforbeholdet, får man et nej tak fra danskerne, hver gang folketingsflertallet – det ret store flertal – herinde forsøger at sætte sig igennem for at komme så tæt på kernen af EU-samarbejdet som overhovedet muligt.
Jesper Langballe (DF), 2010-01-26:
Men han ser spirende tegn i USA på – og det her blev altså sagt i 1980 – at ægteskabsinstitutionen reduceres til et stykke papir og en registrering uden reel retlig betydning, bl.a. i den omstændighed, at visse amerikanske stater har afkriminaliseret bigami, og at højesteret er gået alt for langt med hensyn til at sidestille homoseksuelle parforhold med ægteskab.
Tove Videbæk (KD), 2004-03-10:
Vi har det sådan, at vi gerne vil se den oversigt, som kommer i løbet af marts måned, og vi synes, det er useriøst at begynde at bestemme nogle andre ting og komplicere sagen yderligere med nye kommissioner, når man ikke er færdig, og vi ikke har fået resultatet af det, som er i gang.
Torsten Schack Pedersen (V), 2019-04-25:
Jeg tror, vi gennemførte seks bankpakker fra 2008 til 2013, og den sjette bankpakke omhandlede netop det omkring SIFI'erne, som jo sikrer skærpede krav til store danske penge- og realkreditinstitutter med skærpede likviditets- og kapitalkrav, altså grundlæggende bedre polstring.
Tommy Ahlers (V), 2018-11-08:
Jeg deler i hvert fald opfattelsen af, at det er super vigtigt, at vi har fremragende undervisning ude på vores videregående uddannelser, herunder også universiteterne, og det er også derfor, at regeringen med fremsættelse af »Fleksible universitetsuddannelser til fremtiden« jo netop har sagt, at undervisningen skal prioriteres højere.
Tina Nedergaard (V), 2011-02-23:
Jeg var ude at høre den rapportering, der var, af de konkrete projekter, og jeg snakkede med nogle af de forskellige grupper af lærere og ledere, der har været involveret, og der er tonsvis af fantastisk flotte løsninger, som man kan udmønte i praksis lokalt, men som jo også er betinget af, at f.eks. det statslige klagesystem så ikke pludselig kommer og siger: Jamen det må I slet ikke, I skal bruge nogle etablerede tilbud, som ligger langt væk, I må ikke lave det selv.
Finn Sørensen (EL), 2011-12-21:
Derudover vil jeg bare sige, at det jo føles godt i dag af en helt anden grund, og det er, at vi stadig væk er en del af et flertal, der fremlægger en finanslov, som foretager sig noget aktivt for at gøre det, som det hele drejer sig om – også, hvis man vil bekæmpe fattigdom – nemlig at skabe nogle arbejdspladser, hvilket den nuværende opposition jo har bestræbt sig på at lade være med i rigtig mange år.
Frank Aaen (EL), 2008-04-23:
Det er bare det enkle spørgsmål: Hvis et menneske af den ene eller den anden grund er tvunget til at have placeret måske 100.000 kr. i en pensionskasse eller må se formuen drastisk forringet, hvis man flytter den fra den pensionskasse, man har valgt, altså, hvis man har så mange penge placeret og ikke bare kan flytte dem, skal man så ikke have indflydelse på, hvordan de penge bliver investeret?
Morten Bødskov (S), 2013-11-28:
Lad mig fremhæve følgende elementer i den foreslåede ordning, som har været meget diskuteret, også her i dag: Det betingede objektive bødeansvar indeholder jo ikke alle forseelser, men mindre grove hastighedssager, hvor fartgrænsen er overskredet med højst 30 pct. Vi taler altså herved kun om de ATK-sager, hvor straffen i dag alene er bøde, altså alene er bøde.
Trine Pertou Mach (EL), 2023-03-14:
Ikke med fare for, men med vished for, at jeg kommer til at gentage noget, som andre ordførere har sagt før mig, vil jeg sige, at det her lovforslag, L 53, jo både omfatter en afgiftslettelse fritagelse vedrørende tinglysning og det her med fremrykning af tidspunktet for en kategorisering af ejendomme.
Bent Bøgsted (DF), 2015-04-30:
Så ved vi, at der er stor forskel på, om man er månedslønnet eller timelønnet, for de månedslønnede får udbetalt løn hver måned, og når de holder ferie, får de 1½ pct. oveni for at nå op på de 12½-procentsferiepenge.
Karen J. Klint (S), 2004-12-03:
Vi vil gerne, at folkekirken giver tid og støtte til, at interessenterne i det kirkelige landskab får det udredningsudvalg, som de beder om, og at vi i den tid så viser lovtilbageholdenhed, og at vi også indstiller os på, at den støtte, vi giver i dag, og andre forhold skal have en anden udformning i fremtiden.
Jens Henrik Thulesen Dahl (DF), 2020-03-11:
Men det, som jeg synes er udfordringen, er, at vi har en strategi her, som vældig, vældig godt beskriver alle de muligheder, der er, alle de potentialer, der er, men jeg kan ikke finde nogen steder i den, hvor der står nogle konkrete tiltag, der beskriver, hvad man egentlig vil.
Marianne Jelved (RV), 2013-04-03:
Her blev det anbefalet, at de fem mindste statslige museer blev vurderet i forhold til udredningens generelle anbefalinger om bæredygtighed, og de fem små statslige museer nævner jeg lige: Det er Dansk Jagt- og Skovbrugsmuseum, Den Hirschsprungske Samling, Ordrupgaard, Statens Forsvarshistoriske Museum og Dansk Landbrugsmuseum.
Ellen Trane Nørby (V), 2010-04-20:
Da Venstres ordfører, fru Marion Pedersen, ikke kan være til stede i salen, har jeg lovet at læse følgende op: Forslagsstillerne ønsker, at handicappede folkepensionister fuldt ud ligestilles med handicappede i arbejde, hvad angår ydelser, der er bevilget på grund af handicap.
Keld Albrechtsen (EL), 2004-11-24:
Jeg vil medgive ministeren, at hvis det er store vaskemaskiner, så er der en større mulighed for, at de når frem til en kommunal genbrugsplads, men i min egen hjemkommune har jeg set tilfælde, hvor mindre elektronik, eksempelvis disse her skrækkelige ovne, som man varmer mad i, ryger direkte i containeren og direkte i forbrændingsanlægget.
Peter Brixtofte (V), 1998-06-04:
Herudover må vi efterlyse den ændring af beskatning af avancer for almindelige aktionærer, som blev lovet og aftalt her for et års tid siden, nemlig at man skulle indføre et bundfradrag på 100.000 kr. for begge ægtefæller, når man skulle fritages for aktieavancebeskatning.
Morten Messerschmidt (DF), 2006-03-01:
Der har jo været tale om, at man skal basere det på udstationeringsdirektivet, og det synes jeg er meget problematisk, bl.a. på grund af det forhold, at Danmark ikke vil være omfattet af de her lønkriterier, fordi vi ikke har nogen generel mindsteløn, og derfor kan udstationeringsdirektivet ikke anvendes på danske forhold.
Pernille Skipper (EL), 2019-11-26:
Og det er jo bare mærkeligt, at man kan bo i et af de her områder, man kan betale sin skat, gå på arbejde eller have gjort det hele sit liv og være gået på pension, man kan sågar være nogle af dem, som bidrager gennem frivilligt arbejde i civilsamfundet, altså en mønsterborger, når vi taler herinde på Christiansborg.
Peter Skaarup (DF), 2021-04-19:
Men nu har Socialdemokraterne været nede i alle mulige detaljer i forbindelse med den her sag, og vi har også i Folketinget diskuteret en masse detaljer om, hvordan tingene skal foregå, hvad det er, man vil anklage for osv. osv., i forhold til fru Inger Støjberg.
Villy Søvndal (SF), 1999-04-09:
Det er også rigtigt, at der indføres krav om minimumskapital til holdingselskaber i finansielle koncerner og muligheder for at fastsætte engagementsgrænser for en finansiel koncern. Lovforslaget åbner mulighed for, at direktører i virksomheder under tilsyn af Finanstilsynet også kan være direktører i et holdingselskab, fordi det ifølge bemærkningerne er første skridt i retning af indførelse af et egentligt tilsyn med holdingselskaber.
Bertel Haarder (V), 2002-03-21:
Først vil jeg takke fru Else Theill Sørensen og fru Birthe Rønn Hornbech, som så fremragende og kyndigt og med megen vægt har forsvaret det, som regeringen her lægger frem, men jeg vil også gerne takke de øvrige ordførere, som er gået ind i detaljerne og har været for dele og imod andre dele.
Jann Sjursen (KRF), 2003-02-06:
Men det er klart, at da vi har ønsket at få en folkeafstemning om forsvarsforbeholdet i år som en naturlig følge af, at vi for et par år siden stemte om euroforbeholdet, så ligger der også i vores opfattelse af, hvilken rækkefølge der vil være naturlig, at der efterfølgende kunne komme en afstemning omkring det retlige forbehold, når vi har fået diskuteret og stemt om forsvarsforbeholdet.
Lars Barfoed (KF), 2011-06-14:
Et egentligt hjemmerøveri er jo et røveri, hvor gerningsmanden og offeret ikke har haft nogen forudgående personlige relationer, hvor motivet må anses for at være en formodning om værdier i offerets hjem, og hvor gerningsmanden er trængt ind i det private hjem, uanset at beboerne var hjemme.
Morten Messerschmidt (DF), 2005-04-13:
Hvis jeg må henvise til Randers Amtsavis den 6. april i år, så står der her: Fra i torsdags og til tirsdag eftermiddag er der nu anmeldt 60 tilfælde af tyverier fra biler fra Randers og omegn, hvor politiet helt klart siger, at det altså er østeuropæere, som arbejder og har fået langt, langt lettere vilkår, efter at der ikke længere er nogen mulighed for at lave en national grænsebevogtning.
Svend Auken (S), 2000-02-04:
Der står »behovet for nybyggeri«, og hvis man overlader til hver enkelt kommune at vurdere dette, så er der jo ikke nogen planlægning, og så er der jo ikke noget med, at man i odense skal tage hensyn til ringe, eller at man i Ringe skal tage hensyn til Svendborg, eller Svendborg til Ringe, og at man har en dialog.
Sophie Løhde (V), 2009-11-19:
Jeg afsluttede også min ordførertale med at sige, at jeg har en forventning om, at modebranchen fremadrettet vil være parat til at komme lidt mere frem i bussen, så at sige, og påtage sig en større del af det ansvar, som de i det etiske charter ellers har forpligtet sig til at ville tage.
Charlotte Sahl-Madsen (KF), 2010-04-28:
Baggrunden for, at afdelingen, der i øvrigt tidligere hed Statens Veterinære Institut for Virusforskning, i sin tid blev placeret på Lindholm, var faktisk, at man på daværende tidspunkt – og vi er 80 år tilbage – havde en lidt begrænset viden om smitterisiko, da forsøgsstationen blev etableret.
Ole Sohn (SF), 2003-12-17:
Statsministeren, beskæftigelsesministeren, finansministeren, Dansk Folkeparti, alle vidste alt om de konsekvenser, dagpengeindgrebet ville have. Det er klart, at konsekvensen selvfølgelig ville være større, hvis det var 800 mio. kr., end hvis det var 100 mio. kr., men principperne bag konsekvenserne var fuldstændig åbenlyst erkendt af alle lang tid før.
Kirsten Normann Andersen (SF), 2017-05-17:
Jeg synes faktisk, at regionerne har nogle rigtig gode pointer, når de på deres generalforsamling netop fremhæver nogle af de tiltag, som de selv har sat i gang, og har gode bud på, at de er bedre til at tilrettelægge arbejdet hensigtsmæssigt og rationelt end det, som styringsselementet i 2-procentsproduktivitetskravet trækker ned over hovedet på dem.
Torsten Gejl (ALT), 2019-03-29:
Derfor foreslår vi, at Folketinget pålægger regeringen at udarbejde et lovforslag, der ændrer reglerne for fravær på uddannelserne, sådan at eleverne har op til 10 skoledage om året, hvor der ikke medregnes fravær, hvis eleverne deltager i de her samfundsmæssige aktiviteter.
Kaare Dybvad Bek (S), 2025-10-21:
Men hver gang det bliver konkret med at afbureaukratisere, ender det jo her, hvor man siger: Skal vi ikke nedsætte en arbejdsgruppe, der kan kigge på det igennem noget længere tid og opstille en eller anden model, og så kan man måske lave nogle undtagelser og lave et eller andet særligt system med dispensation osv.?
Helge Sander (V), 2009-02-27:
Og når jeg så tillader mig at sige, at jeg ikke mener, at det er nødvendigt, er det jo, fordi vi allerede har taget højde for de ting, man gerne vil opnå med forslaget, med de forskellige institutioner, som jeg synes jeg gennemgik meget minutiøst i min besvarelse.
Karen Hækkerup (S), 2005-04-28:
Vil fru Helle Sjelle svare på, om fru Helle Sjelle tror, at man vil motivere narkomaner yderligere til at gå i behandling, hvis de kan indtage deres stoffer på et sted, hvor der er personale, som vil kunne hjælpe dem, og som vil kunne give dem vejledning, rådgivning og støtte hele døgnet rundt, når de har brug for det, og ikke som det er i dag, hvor narkomaner kan møde op kl. 8.30 et eller andet sted i byen en gang om måneden til en samtale?
Charlotte Dyremose (KF), 2003-09-04:
Det er netop den baggrund, som har været med til, at hr. Jens Peter Vernersen har givet dispensation til, at vi behandler det hurtigt, baggrunden er netop at få implementeret det her udstyr hurtigst muligt i bilerne, sådan at vi ikke har den forventning, at nu kommer det her udstyr først engang i efteråret, og der så ikke er nogen, der køber det hele sommeren, men at vi får det her sat i gang allerede fra den 1. juli af hensyn til at få en bilpark, der er så sikker som muligt, så hurtigt som muligt.
Pernille Skipper (EL), 2012-04-10:
Det siger nemlig noget om, hvor meget vi fordømmer en forbrydelse i samfundet, som jeg startede med at sige, og derfor har jeg så svært ved at forstå, at man fra den tidligere regerings side og fra Dansk Folkepartis side ønskede at signalere til de desværre alt for mange kvinder, der bliver voldtaget af en, de kender, en partner, et familiemedlem måske endda, en nabo, at deres voldtægt fordømmer vi som samfund mindre, end hvis den var blevet begået af en fremmed.